Държавен вестник, бр. 18, 2012 г., стр. 65

БРОЙ  18	
Д Ъ Р Ж А В Е Н  В Е С Т Н И К 	
СТР.  65  
Заповед № РД-09-748 от 13.06.2011 г. и Заповед 
№ РД-09-1805 от 09.12.2011 г.) входящото мини­
мално образователно равнище е:
– за ученици – завършено основно образование 
или завършен клас от средното образование при 
срок на обучението до 4 години (рамкова програма 
Б) или завършено основно образование при срок 
на обучението 4 години (рамкова програма В);
– за лица, навършили 16 години – завършен 
клас от средното образование или завършено 
средно образование при срок на обучението 1 
година (рамкова програма Б) или завършено 
основно образование при срок на обучението 4 
години (рамкова програма В).
1.2. Изисквания за входящо квалификационно 
равнище или професионален опит
За обучение по професията „Оператор в си­
ликатните производства“ с придобиване на втора 
степен на професионална квалификация не се 
изиск­ва обучаваните да притежават по-ниска степен 
на професионална квалификация по професии от 
професионално направление „Химични продукти и 
технологии“ или професионален опит по професии 
от професионалното направление.
За лица с професионален опит или проведено 
професионално обучение, свързано с професията, 
е необходимо надграждащо обучение, включващо 
усвояване на компетенции, които кандидатът за 
обучение не притежава. Съдържанието на обучени­
ето се определя след сравнение на компетенциите 
и резултатите от ученето, описани в държавните 
образователни изисквания (ДОИ) за придобиване 
на квалификация по професии.
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Операторът в силикатните производства може 
да работи в предприятия от силикатната индустрия, 
както и в предприятия от добивната и преработ­
ващата промишленост. Всеки оператор работи с 
машини, уреди и апарати в различните видове 
производства. По време на своята дейност той 
участва в подготовката и реализирането на про­
изводствения процес и осъществява наблюдение 
на неговите параметри. В случай на констатира­
ни отклонения и дефекти в крайния продукт той 
предприема действия в зависимост от нивото 
на своята компетентност. Под ръководството на 
технолога в съответното производство и ръково­
дителя на звеното операторът участва в цялостния 
производствен процес. За изпълнението на тези 
дейности операторът трябва да умее да използва 
голямо разнообразие от методи за наблюдение вър­
ху технологичните процеси, да познава основните 
принципи на действие на машините, апаратите и 
съоръженията в силикатните производства. 
Операторът в силикатните производства из­
пълнява своите задължения относно: транспорт, 
обработване и пречистване на суровините и тяхното 
поетапно включване в технологичния процес; под­
държане на технологичното оборудване, извеждане 
на готовата продукция от работния цех; спазване 
на изискванията за здравословни и безопасни 
условия на труд и опазване на околната среда; 
осигуряване качеството на крайния продукт. Той 
осъществява връзка с технолога в силикатните 
производства и с колегите си от работния екип.
Едно от изискванията за успешна работа на 
оператора в силикатните технологии е да знае как 
да реагира в критична ситуация с цел отстраняване 
на възникнал проблем и свеждане до минимум на 
загубите и опасностите от тази ситуация. Реалните 
производствени условия изискват операторът да 
може да заема няколко работни места в дадено 
химично производство, да може да се адаптира 
при промяна на технологията и въвеждане на нова 
техника. Това изисква готовност за надграждане на 
знания и умения, за самостоятелно усвояване на 
нови компетенции, необходими за променящите 
се условия на труд.
Умението да работи в екип е важно изискване 
в условията на работна среда, свързана с големи 
рискови фактори – високи температури, наляга­
ния, токсични вещества и др. Като част от екипа 
операторът трябва да създава добри работни вза­
имоотношения, да бъде коректен и лоялен към 
колегите си и към фирмата. В условията на спе­
цифична работна среда той е изложен на вредни 
влияния, което налага задължителното използване 
на защитно облекло и екипировка, като безопасни 
обувки, защитни очила, ръкавици, каска, шлемо­
фони, шумозаглушители и др.
Операторът в силикатните производства из­
пълнява следните трудови задачи:
– подготовя суровините и материалите за тех­
нологичните процеси;
– наблюдава етапите на производствените про­
цеси и поддържа основните параметри в оптимален 
режим при спазване на изискванията за опазване 
на околната среда;
– поддържа техническата изправност на про­
изводственото оборудване.
Работата на оператора в силикатните про­
изводства включва: подготовка, претегляне и 
смесване на суровини или съставки в правилната 
последователност; захранване на машините със 
суровини и материали; мониторинг на отчита­
нията на измервателните уреди и инструменти; 
докладване за констатирани промени в работата 
на машините; работа с машините за подготовка 
и обработка на съставки или крайни продукти; 
проверка на работата на машините и регулиране 
на налягането, температурата, рН и др.; проверка 
на инструментите и оборудването за правилна­
та им работа; наблюдение на оборудването за 
загряване и охлаждане; пускане и спиране на 
инсталацията; включване в дейности по прецизна 
обработка на материали, декориране на силикатни 
изделия; поставяне на продуктите в инсталации 
за сушене; изсипване на крайните продукти в съ­
ответни резервоари (контейнери, цистерни) или 
съдове за съхранение или транспорт; претегляне 
и дозиране на продуктите; извършване на дребни 
ремонти; почистване, поддържане и подготовка 
на оборудването; докладване за по-сериозните 
повреди на инженера по поддръжката; проверка